ddrg/super_eurlex huggingface dataset:
23.

opfordrer Kommissionen til at undersøge mulighederne for indførelse af et europæisk garantimærke for e-handel og om, et sådant garantimærke også kan bidrage til at sikre kvalitet og pålidelighed for integrerede leveringstjenester og dermed sikre forbrugertillid til grænseoverskridende e-handel, tilskynde e-detailhandlere og pakketjenester til at øge gennemsigtigheden samt retssikkerheden for både forbrugere og virksomheder og øge konkurrencefordelen for virksomhederne, navnlig SMV’er, og derved bidrage til at skabe en sund økonomisk vækst og jobskabelse; understreger, at et sådant garantimærke for at være effektivt skal baseres på et sæt standardiserede minimumskrav og gennemsigtige bestemmelser om forbrugerbeskyttelse og -oplysning samt krav til procedurer for klagebehandling og tvistbilæggelse;
27.

fremhæver, at under de nye ESIF-forordninger for perioden 2014-2020 er medlemsstaterne forpligtede til at koncentrere ESIF-ressourcerne på investeringer i et intelligent, bæredygtigt og inklusivt Europa; bemærker, at der blive fastsat en mindsteandel for regioner, som afhængig af deres økonomiske udviklingsniveau skal afsætte op til 20 % af EFRU-ressourcer til investeringer i energiomstillingen med stor vægt på intelligente net, produktion og distribution af energi fra bæredygtige kilder, energieffektivitet, energibesparelser, kraftvarmeproduktion og energi og lavemissionsstrategier med særlig vægt på byområder samt energi fra intelligente net på distributionsniveauet; understreger, at offentlig finansiering fortsat spiller en afgørende rolle i forbindelse med fremme af private investeringer i forskning og udvikling af intelligente net samt i demonstrationsprojekter; fremhæver, at Samhørighedsfonden giver mulighed for investeringer på dette område; opfordrer medlemsstaterne til at gøre god brug af denne nye mulighed; fremhæver med hensyn til investeringer, der ikke er omfattet af obligatorisk tematisk koncentration, at EFRU også kan anvendes til at udvikle intelligente systemer for distribution, lagring og transmission af energi og til at integrere distribueret energiproduktion fra vedvarende ressourcer;
F.

der henviser til, at overtrædelser af de grundlæggende frihedsrettigheder og menneskerettigheder fortsat er stærkt udbredt i Egypten; der henviser til, at vold og ophidselse mod og chikane af politiske modstandere, journalister og civilsamfundsaktører er taget yderligere til i forløbet op til folkeafstemningen; der henviser til, at mange politiske aktivister og civilsamfundsaktivister, herunder Alaa Abdel Fattah, Muhammed Abdel fra det egyptiske center for økonomiske og sociale rettigheder, og Ahmed Maher og Ahmed Douma, lederne af 6. April-bevægelsen, såvel som medlemmer af flere politiske partier, er blevet arresteret og dømt inden for de seneste uger; der henviser til, at Det Egyptiske Nationale Menneskerettighedsråd den 12. januar 2014 fremlagde en rapport efter at have besøgt de ovennævnte, fremtrædende aktivister i Tora-fængslet, hvori det kritiserede de vilkår, fangerne levede under, og opfordrede til, at mishandlingen af dem blev bragt til ophør; der henviser til, at Komiteen for Beskyttelse af Journalister har meddelt, at siden juli 2013 er mindst fem journalister blevet dræbt og 45 overfaldet, 11 presseorganer er blevet stormet, og mindst 44 journalister er blevet tilbageholdt uden sigtelse under langvarige forberedende retsprocedurer; der henviser til, at 20 journalister fra Al-Jazeera, hvoraf otte nu er fængslet og tre er europæere, den 29. januar 2014 blevet tiltalt for at tilhøre en »terrororganisation« eller for at »udsprede falske nyheder«;
2.

beklager, at der på trods af bestemmelserne i direktiv 2006/114/EF, der har til formål at bekæmpe vildledende praksis inden for reklame, når det gælder forholdet mellem virksomheder, stadig forekommer visse af disse praksisser, herunder navnlig »svindel med erhvervsvejvisere«; noterer sig Kommissionens planer om snart at foreslå en ændring af direktiv 2006/114/EF vedrørende forholdet mellem virksomheder med henblik på en mere effektiv bekæmpelse af disse praksisser; foreslår, at Kommissionen i denne forbindelse overvejer fordelene ved en målrettet sortlistning af de former for handelspraksis, der under alle omstændigheder anses for at være urimelige inden for forholdet mellem virksomheder for direktiv 2006/114/EF, svarende til det, der i forvejen findes for direktiv 2005/29/EF; mener imidlertid ikke, at det er hensigtsmæssigt med det samme at udvide anvendelsesområdet for direktiv 2005/29/EF om forholdet mellem virksomheder og forbrugere til at omfatte urimelig handelspraksis mellem virksomheder;
20.

opfordrer Rusland til at indtage en konstruktiv holdning og stoppe gengældelsesforanstaltninger og unødigt pres, der har til formål at underminere nabolandenes suveræne ret til frit at bestemme deres fremtid; opfordrer indtrængende EU og medlemsstaterne til at tale til Rusland med én stemme til støtte for de europæiske ambitioner hos de lande i det østlige partnerskab, der frit vælger at styrke deres forbindelser med EU; understreger, at anvendelsen af politisk, økonomisk og andre former for tvang er i strid med Helsinkislutakten og Budapestmemorandummet fra 1994 om Ukraines sikkerhed; påpeger, at både EU og Rusland har et ansvar for at bidrage aktivt til fred og velstand i det fælles naboområde, som både kommer EU og Rusland til gode; gentager sin overbevisning om, at samarbejde om at nå dette mål er den eneste vej frem;
H.

der henviser til, at det i betragtning 31 i fødevareinformationsforordningen understreges, at køds oprindelse er af stor betydning for forbrugerne, hvorfor forbrugerne forventer at blive ordentligt orienteret om kødets oprindelsesland; der henviser til, at dette er blevet bekræftet i de seneste undersøgelser og forbrugeranalyser (6);
91.

understreger, at der, samtidig med at EU tilstræber energiforsyningssikkerhed, er en af prioriteterne at udvikle en model for samarbejde mellem medlemsstaterne ved at sikre en hurtig gennemførelse af EU's indre energimarked, herunder navnlig etablering af samkøringslinjer og fjernelse af grænseoverskridende barrierer; mener endvidere, at gennemførelsen og moderniseringen af EU's infrastruktur, der forbinder nord, syd, øst og vest, vil gøre EU i stand til at udnytte alle medlemsstaters komparative fordele optimalt, og opfordrer til yderligere effektiv og bæredygtig støtte til decentraliseret, lokalsamfundsejet mikroenergiproduktion og intelligente energiinfrastrukturer på distributionsniveauet samt programmer for lagring og programmer for reaktion på efterspørgsel for at give mulighed for en lokal balancering af udbud og efterspørgsel i alle medlemsstater; understreger, at der derfor er behov for en udbygning af makroregionale elmarkeder i EU, såsom Nord Pool- eller Central West-markederne; understreger, at der derfor er behov for en stærk samordning af medlemsstaternes politik og for fælles handling, solidaritet og gennemsigtighed, eftersom nationale energipolitikbeslutninger kan påvirke andre medlemsstater; mener, at det ville være hensigtsmæssigt at afgøre, om og hvordan ekspertisen og faciliteterne i Agenturet for Samarbejde mellem Energimyndigheder kunne anvendes ved udførelsen af ovennævnte opgaver, og hvordan et bedre samarbejde mellem operatørerne af eltransmissionssystemerne kan sikres;
23.

noterer sig beslutningen om at afholde præsidentvalg den 25. maj 2014; understreger behovet for at sikre, at dette valg bliver frit og retfærdigt; opfordrer kraftigt det ukrainske parlament til at vedtage den nødvendige valglovgivning i overensstemmelse med Venedigkommissionens henstillinger, herunder en revideret lovgivning om finansiering af politiske partier, der løser problemerne identificeret af Greco og OSCE/ODIHR; opfordrer til, at det kommende valg kommer under international observation, og erklærer sig rede til selv at etablere en valgobservationsmission til dette formål gennem en talstærk valgobservationsmission fra Europa-Parlamentet; mener, at parlamentsvalget bør afholdes hurtigt efter præsidentvalget og inden udgangen af året; opfordrer Kommissionen, Europarådet og OSCE/ODIHR til at yde øget støtte i perioden forud for valget og en betydelig langsigtet valgovervågningsmission, således at præsidentvalget, der er planlagt til den 25. maj 2014, kan afholdes i overensstemmelse med de højeste standarder og bevirke et resultat, som alle kandidater kan acceptere; opfordrer til, at der bliver udsendt personale fra Europa-Parlamentet til at deltage i EU-delegationen i Kijev i en overgangsperiode op til valget;
55.

mener, at der er et stærkt behov for pålidelige skatteforhold, som afværger hindringer for langsigtede investeringer; bemærker, at visse skattelettelser og koncessioner kan være nøglen til at fremme investering; tilskynder til udveksling af bedste praksis og understreger, at det indre marked kræver gennemsigtighed og en bedre samordning af de nationale skattepolitikker for at lette grænseoverskridende investering og for at undgå såvel dobbeltbeskatning som dobbelt ikkebeskatning; tilskynder medlemsstaterne og Kommissionen til at vurdere muligheden for at tillade skattefrit udbytte på bæredygtige infrastrukturprojekter eller indføre andre skattelettelser og -koncessioner med henblik på at fremme langsigtet investering;
8.

støtter EU's bestræbelser på at hjælpe Irak med at fremme demokrati, menneskerettighederne, god regeringsførelse og retsstatsprincippet, bl.a. ved at bygge på erfaringerne og resultaterne fra EUJUST LEX-Irak-missionen, hvis mandat beklageligvis udløb den 31. december 2013, samt de bestræbelser, som UNAMI og FN's generalsekretærs særlige repræsentant for Irak har gjort sig, for at hjælpe Iraks regering med at styrke de demokratiske institutioner og processer ved at fremme retsstatsprincippet, lette den regionale dialog, forbedre leveringen af basale tjenester og sikre beskyttelse af menneskerettighederne; ser med tilfredshed på det kapacitetsopbygningsprogram, der med finansiel støtte fra EU og under ledelse af FN's Projektkontor blev iværksat den 22. januar 2014 for at støtte Iraks højkommissariat for menneskerettigheder med at gennemføre sit mandat til fremme og beskyttelse af menneskerettighederne i Irak;
26.

mener, at de nye regler om professionelle kvalifikationer (vedtaget i november 2013 og medfører en ændring af direktiv 2005/36/EF og IMI-forordningen), navnlig med hensyn til at bekæmpe ungdomsarbejdsløshed, udgør et vigtigt skridt i retning mod at styrke den frie bevægelighed for arbejdstagere og fagfolk og sikrer en høj fælles uddannelsesstandard samt fremmer brugen af det europæiske erhvervspas; påpeger, at en fuldstændig og korrekt gennemførelse af direktivet om anerkendelse af professionelle kvalifikationer (og af tjenesteydelsesdirektivet) er en central drivkraft for økonomisk vækst i EU; mener samtidig, at en reform af de lovregulerede erhverv er nødvendig for at give unge bedre adgang til disse erhverv og skabe et mere dynamisk marked, som giver forbrugerne tilstrækkelige garantier;
G.

der henviser til, at ytringsfriheden og retten til at deltage i fredelige demonstrationer er grundlæggende elementer i et demokrati, at lighed og retfærdighed for alle ikke kan sikres uden de grundlæggende frihedsrettigheder og respekten for alle borgeres rettigheder; der henviser til, at Venezuelas forfatning garanterer forsamlings- og foreningsfriheden og retten til at demonstrere fredeligt; der henviser til, at de offentlige myndigheder har pligt til at beskytte borgernes grundlæggende rettigheder og garantere deres sikkerhed og beskytte deres liv, uden at begrænse disse rettigheder;
13.

mener derfor, at det — for at undgå enhver form for dobbeltbetaling i forbindelse med grænseoverskridende transaktioner — kun bør være muligt at opkræve privatkopieringsafgifter for det samme produkt en enkelt gang via et forvaltningsselskab i en medlemsstat, og at afgifter, der fejlagtigt er betalt i en anden medlemsstat end slutbrugerens medlemsstat, bør tilbagebetales;
2.

opfordrer den højtstående repræsentant for udenrigsanliggender og sikkerhedspolitik, medlemsstaterne og Rådet til: a) at modsætte sig og forbyde udenretslige målrettede drab b) at sikre, at medlemsstaterne i overensstemmelse med deres retlige forpligtelser ikke begår ulovlige målrettede drab eller gør det lettere for andre stater at begå sådanne drab c) at medtage bevæbnede droner i relevante europæiske og internationale nedrustnings- og våbenkontrolordninger d) at forbyde udvikling, fremstilling og anvendelse af fuldautomatiske våben, som gør det muligt at udføre angreb uden menneskelig indblanding e) at forpligte sig til at sørge for, at der, når der er rimelig grund til at antage, at en enkeltperson eller en gruppering inden for deres jurisdiktion kan have forbindelse med et ulovligt målrettet drab i udlandet, træffes foranstaltninger i overensstemmelse med deres nationale og internationale retlige forpligtelser f) at støtte arbejdet med og opfølgningen på henstillingerne fra FN’s særlige rapportør om udenretslige, summariske eller vilkårlige henrettelser og fra FN's særlige rapportør om fremme og beskyttelse af menneskerettighederne og de grundlæggende frihedsrettigheder i forbindelse med terrorbekæmpelse;
5.

anmoder Kommissionen om at fremlægge en EU-dækkende strategi og en handlingsplan for bekæmpelse af alle former for vold mod kvinder og piger, som fastlagt i 2010 i handlingsplanen om gennemførelse af Stockholmprogrammet, med det formål konkret og effektivt at beskytte kvinders integritet, ligestilling (artikel 2 i TEU) og velfærd (artikel 3, stk. 1, i TEU) i et område med frihed, sikkerhed og retfærdighed, der navnlig lægger vægt på forebyggelse ved at oplyse kvinder om deres rettigheder og ved at gøre mænd og drenge fra en tidlig alder bevidste om respekt for kvindernes fysiske og mentale integritet med henblik på at bidrage til forebyggelsen af sådan vold, og som gør det obligatorisk med passende uddannelse inden for politi og retssystem om de særlige forhold omkring kønsbaseret vold og tilskynder medlemsstaterne til at træffe foranstaltninger for at hjælpe ofre til at genopbygge deres liv og genvinde deres selvtillid, så de ikke falder tilbage i en udsat og afhængig situation; mener, at en sådan strategi bør tage særligt hensyn til sårbare grupper såsom ældre, handicappede, indvandrere og LGBT-personer (lesbiske, bøsser, biseksuelle og transpersoner), og at den også bør omfatte foranstaltninger med henblik på at støtte børn, som har været vidner til vold, og anerkende dem som ofre;
henviser til, at det store antal unge, der forlader skolen i utide uden noget videreførende afgangsbevis, i visse regioner langt overstiger målet på 10 %, og at unge, der forlader skolen i utide, skal have et tilbud om uddannelse, erhvervsuddannelse eller arbejde, der opfylder deres behov; henviser i denne forbindelse til ungdomsgarantiens betydning for unge, der forlader skolen i utide; understreger, at det for at reducere antallet af unge, der forlader skolen i utide, er vigtigt, at uddannelsessystemet er rummeligt og giver alle unge lige muligheder; understreger, at der må findes en løsning med henblik på integration af lavt kvalificerede unge på arbejdsmarkedet ved at tilbyde tilgængelig erhvervsuddannelse og efteruddannelse af høj kvalitet for at hjælpe dem med at erhverve kvalifikationer, da manglende kvalifikationer kan forhøje risikoen for arbejdsløshed, som igen fører til fattigdom, og medfører en lang række sociale udfordringer i forbindelse med udelukkelse, fremmedgørelse og mislykkede bestræbelser på at opbygge et selvstændigt liv; påpeger, at ESF's bidrag i denne forbindelse er afgørende med hensyn til at hjælpe flere unge med at kunne holde fast ved skolegangen og erhverve de kvalifikationer, der er nødvendige for at få et job og en karriere, og til at sikre bredere adgang til uddannelse af høj kvalitet med særlige projekter for børn fra dårligt stillede befolkningsgrupper og minoriteter, herunder handicappede; opfordrer medlemsstaterne til at tilskynde til passende erhvervs- og efteruddannelse til dem, der vil have fordel af det;
42.

understreger, at det lave niveau for betalingsbevillinger og det stramme loft på betalinger fortsat er et stort problem for EU-budgettet, som har en særlig negativ effekt på den økonomiske genopretning, da forsinkede betalinger er skadelige, primært for de direkte støttemodtagere; understreger desuden, at dette lave niveau for betalinger på EU's 2014-budget er i total modstrid med de foranstaltninger, som medlovgiverne har vedtaget om midlertidigt at øge EU's medfinansieringssatser for EU-programmer under delt forvaltning i de medlemsstater, der har eller er truet af alvorlige vanskeligheder med hensyn til deres finansielle stabilitet; minder om behovet for, i lyset af gennemførelsen, at sikre en ordnet udvikling i betalingerne med henblik på at undgå en unormal overførsel af uindfriede forpligtelser (UF) til 2015-budgettet, og i denne forbindelse om nødvendigt at gøre brug af de forskellige fleksibilitetsmekanismer, der indgår i FFR-forordningen; agter at fortsætte den grundige overvågning af den generelle betalingssituation, især i forhold til det meget store antal betalinger, der stadig er nødvendige for at fuldføre programmerne under den foregående flerårige finansielle ramme;
5.

understreger, at aktivitetsbaseret budgettering stadig er det grundlæggende princip ved udarbejdelsen af Unionens budget; er bekymret over, at Revisionsretten i sin årsberetning for 2012 konkluderer, at de lovgivningsmæssige rammer inden for en række områder af EU-budgettet er meget komplicerede, og at der er for lidt fokus på resultater, og beklager, at forslagene inden for landbrugs- og samhørighedssektoren for programperioden 2014-2020 stadig i høj grad er input-baseret (udgiftsorienteret) og derfor fortsat fokuserer mere på overholdelse af bestemmelserne end på resultater;
18.

påpeger, at Parlamentet i sin beslutning af 22. november 2012 om den fælles fiskeripolitiks eksterne dimension i punkt 28 kræver, at EU inden for WTO’s rammer går ind for sanktioner over for lande, der diskriminerer kvinder, samt i punkt 45 i samme beslutning anmoder Kommissionen om, at den i forhandlingerne om fiskeriaftaler sikrer, at kyststaten anvender en betydelig del af sektorstøtten til at fremme anerkendelsen, udbredelsen og diversificeringen af kvinders rolle i fiskerisektoren, og at den sikrer anvendelsen af princippet om ligebehandling og lige muligheder for kvinder og mænd, navnlig med hensyn til uddannelse og adgang til finansiering og kredit;
17.

understreger den kendsgerning, at uafhængig overvågning og respekt for de oprindelige folk og lokalsamfund er afgørende faktorer for SVLK's troværdighed; understreger derfor, at det er vigtigt at forsætte dette engagement og at styrke gennemsigtigheden over for andre interessenter fra civilsamfundet, at de uafhængige inspektioner, der gennemføres af civilsamfundet, finder sted uden vold, trusler og andre former for misbrug, og at dette i givet fald retsforfølges aktivt;
46.

understreger, at der er behov for en EU-lovgivning, der kræver, at virksomheder, der anvender og handler med mineraler og andre naturressourcer fra konfliktramte områder og højrisikoområder, skal foretage due diligence-undersøgelser i overensstemmelse med OECD's due diligence-retningslinjer for ansvarlige forsyningskæder for mineraler fra konfliktramte områder og højrisikoområder for at supplere ændringerne af EU's gennemsigtigheds- og regnskabsdirektiver om offentliggørelse af store virksomheders finansielle og ikke-finansielle oplysninger samt Dodd-Frank-lovens bestemmelser om konfliktmineraler; mener især, at en sådan lovgivning bør: a. etablere en juridisk bindende forpligtelse for alle virksomheder i tidligere produktionsled, der opererer i EU, og som anvender og handler med naturressourcer fra konfliktramte områder og højrisikoområder, og alle virksomheder i efterfølgende produktionsled, der handler som første led på det europæiske marked, om at anvende en due diligence-procedure i forhold til selskabets forsyningskæder for at identificere og begrænse risikoen for finansiering af konflikter og krænkelse af menneskerettighederne; b. baseres på relevante internationale instrumenter, herunder de internationale grundlæggende menneskerettighedsinstrumenter (»International Bill of Human Rights«), der er uddybet yderligere i de internationale menneskerettighedskonventioner og -standarder (som f.eks. FN's vejledende principper for erhvervslivet og menneskerettigheder og FN's ramme for beskyttelse, overholdelse og afhjælpning), Den Internationale Arbejdsorganisations (ILO's) centrale konventioner, den internationale humanitære folke- og strafferet og OECD's due diligence-retningslinjer for ansvarlige forsyningskæder for mineraler fra konfliktramte områder og højrisikoområder; c. gælde for alle segmenter af forsyningskæden og for alle naturressourcer, uden undtagelse, der produceres i alle konfliktramte områder eller højrisikoområder; d. baseres på en risikobaseret tilgang, der kræver, at virksomheder vurderer faktiske og potentielle negative følger af deres handlinger og begrænser de identificerede risici; e. indeholde en forpligtelse til jævnligt at gennemføre uafhængige kontroller og offentliggøre virksomhedens due diligence-indsats; f. definere krav til virksomhederne om risikovurderinger og en forvaltningsramme; g. omfatte en sanktionsmekanisme i tilfælde af manglende overholdelse af forpligtelserne til at foretage en risikobaseret due diligence-undersøgelse i forsyningskæden; h. være sammenlignelig med forpligtelserne i henhold til Dodd-Frank-loven, så opfyldelsen af EU-forpligtelser om ansvarlige udvindingsvirksomheder automatisk opfylder forpligtelserne i henhold til den amerikanske lovgivning;
16.

understreger, at der består en fare for moralsk risiko, hvis borgerne går ud fra, at staten vil anvende offentlige ressourcer over nationalbudgettet til at dække deres tab; forholder sig derfor kritisk til tiltag og foranstaltninger, der kan få borgere eller samfund til at afholde sig fra at træffe egne beskyttelsesforanstaltninger; mener, at borgerne bør bære deres del af ansvaret, og at erstatning ikke skal dække samtlige skader;
27.

udtrykker bekymring over den omfattende intolerance over for homoseksualitet i Montenegro med hyppige voldshandlinger og trusler imod aktivister, der kæmper for homoseksuelles rettigheder; beklager, at den mest fremtrædende LGBTI-aktivist søgte asyl i udlandet som følge af bekymring for sin sikkerhed; påskønner dog regeringens nye strategi til forbedring af LGBT-personers livskvalitet, men understreger, at det er vigtigt at fokusere på gennemførelsen af den; understreger navnlig behovet for at uddanne og informere befolkningen for at bidrage til at ændre folks holdning; roser især regeringen og politiet for deres støtte og bistand ved årets Pride-parader i Budva og Podgorica, som var de første af deres art; understreger, at volden imod homoseksuelle ved disse parader skal undersøges til bunds, og at gerningsmændene skal retsforfølges; tilskynder myndighederne til yderligere at fremme tolerance over for LGBTI-personer og til at retsforfølge overtrædelser af straffeloven rettidigt; understreger behovet for at øge samfundets accept og standse diskrimination mod homoseksuelle;